ai4bharat/Pralekha huggingface dataset:
মানবসম্পদবিকাশমন্ত্রক
নতুন শিক্ষা নীতি বাস্তবায়ন
নয়াদিল্লী, ২২ মার্চ, ২০২১
বিদ্যালয় শিক্ষা, এমনকি উচ্চশিক্ষা ক্ষেত্রে নতুন শিক্ষা নীতি বাস্তবায়নে একাধিক কার্যকরী পদক্ষেপ গ্রহণ করা হয়েছে।
প্রাক-প্রাথমিক বিদ্যালয় শিক্ষা থেকে উচ্চমাধ্যমিক স্তর পর্যন্ত এই নতুন শিক্ষা নীতিকে সর্বজনীন ক্ষেত্রে বাস্তবায়ন সুনিশ্চিত করা হয়েছে। শৈশবকালে গুণমান সম্পন্ন শিক্ষা এবং ৩-৬ বছরের মধ্যে সমস্ত শিশুর শিক্ষাদানের বিষয়ে নিশ্চিত করা হয়েছে। ৫+৩+৩+৪ হিসেবে নতুন পাঠ্যক্রম এবং শিক্ষাগত পরিকাঠামো তৈরি করা হয়েছে। কলা এবং বিজ্ঞান শিক্ষার মধ্যে কোনো কঠোর বিভাজন রাখা হয়নি। এমনকি বৃত্তিমূলক ও মূল শিক্ষাক্ষেত্র এবং পাঠ্যক্রম ও অতিরিক্ত পাঠ্যক্রম সংক্রান্ত কার্যকলাপের মধ্যে কোনো বিভেদ রাখা হয়নি। ফাউন্ডেশনাল লিটারেসি অ্যান্ড নিউম্যারেসি বিষয়ে জাতীয় মিশন প্রতিষ্ঠা করা হয়েছে। বহু ভাষা এবং ভারতীয় ভাষার প্রচারের ওপর জোর দেওয়া হয়েছে। অন্তত পক্ষে পঞ্চম শ্রেণী পর্যন্ত শিক্ষার মাধ্যমে, এমনকি অষ্টম শ্রেণী পর্যন্ত বা তার পরেও অগ্রাধিকার ভিত্তিতে মাতৃভাষা, স্থানীয় ভাষা এবং আঞ্চলিক ভাষা পঠন পাঠনের ব্যবস্থা করা হয়েছে । একটি নতুন জাতীয় মূল্যায়ণ কেন্দ্র স্থাপন, কর্মক্ষমতা মূল্যায়ণ, পর্যালোচনা এবং সর্বজনীন উন্নয়নের জন্য জ্ঞানের বিশ্লেষণ- ‘পরখ’ প্রতিষ্ঠা করা হয়েছে। ন্যায়সঙ্গত ও অন্তর্ভুক্তিমূলক শিক্ষা ক্ষেত্রে সামাজিক ও অর্থনৈতিকভাবে সুবিধা বঞ্চিত গোষ্ঠীগুলির ওপর বিশেষ জোর দেওয়া হয়েছে। সুবিধা বঞ্চিত অঞ্চল ও গোষ্ঠীগুলির জন্য বিশেষ শিক্ষা অঞ্চল ও একটি পৃথক অন্তর্ভুক্তি তহবিল গঠন করা হয়েছে। শিক্ষক নিয়োগের জন্য একটি স্বচ্ছ প্রক্রিয়া ও মেধা ভিত্তিক কর্মক্ষমতার ওপর জোর দেওয়া হয়েছে। বিদ্যালয় এবং উচ্চশিক্ষা প্রতিষ্ঠানে বৃত্তিমূলক শিক্ষা ব্যবস্থার ওপর বিশেষ নজর দেওয়া হয়েছে। উচ্চশিক্ষায় ভর্তি হওয়ার জন্য ন্যাশনাল টেস্টিং এজেন্সির মাধ্যমে একটি প্রবেশিকা পরীক্ষার সূচনা করা হয়েছে। একাধিক শাখায় শিক্ষা ও গবেষণার জন্য বিশ্ববিদ্যালয় প্রতিষ্ঠার উদ্যোগ নেওয়া হয়েছে। দূরবর্তী এবং মুক্ত শিক্ষার মাধ্যমে শিক্ষাক্ষেত্রে গড় অন্তর্ভুক্তির হার বৃদ্ধির ওপর জোর দেওয়া হয়েছে। এমনকি শিক্ষার আন্তর্জাতিকীকরণ করা হয়েছে। উচ্চশিক্ষা ব্যবস্থায় পেশাগত শিক্ষাকে যুক্ত করা হয়েছে। পাশাপাশি শিক্ষকদের বিশেষ প্রশিক্ষণ, পরামর্শদাতাদের জন্য জাতীয় মিশন প্রতিষ্ঠা করা হয়েছে। যুব এবং প্রাপ্ত বয়স্কদের স্বাক্ষরতার হার ১০০ শতাংশে পৌঁছানোর লক্ষ্য নেওয়া হয়েছে। উচ্চশিক্ষায় বাণিজ্যিকীকরণ মোকাবিলা ও বন্ধ করার জন্য একাধিক উদ্যোগ গ্রহণ করা হয়েছে।
জাতীয় শিক্ষা নীতি ২০২০ ঘোষণার আগে ও পরে শিক্ষাবিদ সহ বিভিন্ন পক্ষের সঙ্গে বিশদ আলোচনা পর্ব অনুষ্ঠিত হয়েছে। এমনকি মাই গভ প্ল্যাটফর্মের মাধ্যমে রাজ্য/কেন্দ্রশাসিত অঞ্চলের সরকার এবং অন্যান্য পক্ষের কাছ থেকে পরামর্শ আহ্বান করা হয়েছে। বিদ্যালয় শিক্ষা ও স্বাক্ষরতা দপ্তর জাতীয় শিক্ষা নীতি ২০২০ বাস্তবায়নের জন্য বিশেষজ্ঞদের নিয়ে বিষয় ভিত্তিক বাস্তবায়ন কমিটি গঠন করেছে। একইভাবে ইউজিসি এবং অখিল ভারতীয় কারিগড়ি শিক্ষা পর্ষদ উচ্চশিক্ষা ক্ষেত্রে বিভিন্ন বিষয়ের ওপর বিশেষজ্ঞ গোষ্ঠী গঠন করেছে।
জাতীয় শিক্ষা নীতি ২০২০ বাস্তবায়নের জন্য একাধিক উদ্যোগ ও পদক্ষেপ গ্রহণ করা হয়েছে। জাতীয় শিক্ষা নীতি ২০২০ বাস্তবায়নের জন্য সমস্ত রাজ্য ও কেন্দ্রশাসিত অঞ্চলের সরকারকে অবহিত করা হয়েছে। এরজন্য মন্ত্রকের পক্ষ থেকে সুনির্দিষ্ট নির্দেশিকাও জারি করা হয়েছে। বেশিরভাগ রাজ্য জাতীয় শিক্ষা নীতি ২০২০ বাস্তবায়নের লক্ষ্যে ইতিমধ্যেই পদক্ষেপ গ্রহণ করেছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক।
মানবসম্পদবিকাশমন্ত্রক
ভারতীয় শিক্ষা প্রতিষ্ঠানগুলিকে আন্তর্জাতিকমানের গড়ে তুলতে কেন্দ্র, নানা উদ্যোগ গ্রহণ করেছে – শিক্ষামন্ত্রী
নতুন দিল্লি, ১৭ই সেপ্টেম্বর, ২০২০
কেন্দ্র, দেশের উচ্চশিক্ষা প্রতিষ্ঠানগুলিকে আন্তর্জাতিক মানের গড়ে তুলতে অঙ্গীকারবদ্ধ। এর জন্য ২০১৭ সালে উৎকর্ষ কেন্দ্র কর্মসূচীর সূচনা করা হয়। বিশ্ববিদ্যালয় মঞ্জুরী কমিশন  ১০টি সরকারী এবং ১০টি বেসরকারী প্রতিষ্ঠানকে উৎকর্ষ কেন্দ্র হিসাবে ঘোষণা করেছে। বিশ্বের ৫০০টি বিখ্যাত প্রতিষ্ঠানের তালিকায় ভারতীয় প্রতিষ্ঠানগুলিকে অন্তর্ভুক্ত করার জন্য এই উদ্যোগ নেওয়া হয়েছে। সরকারী প্রতিষ্ঠানগুলি নির্ধারিত তহবিলের পাশাপাশি ৫ বছর ধরে ১০০০ কোটি টাকার আর্থিক সাহায্য পাবে। বেসরকারী প্রতিষ্ঠানগুলি উদ্ভাবন এবং সৃজনশীলতাকে উৎসাহ দেবার জন্য স্বাধীনভাবে কাজ করতে পারবে। পরীক্ষা ব্যবস্থার সংস্কার, বাধ্যতামূলক শিক্ষানবিশী, শিল্প সংস্থাগুলিতে ছাত্র – ছাত্রীদের যোগদান, নতুন উদ্যোগের স্বীকৃতি, শিক্ষক – শিক্ষণে জাতীয় উদ্যোগ সহ বিভিন্ন বিষয়ে দেশে কারিগরি শিক্ষার মানোন্নয়নের জন্য অল ইন্ডিয়া কাউন্সিল ফর টেকনিক্যাল এডুকেশন  একগুচ্ছ পদক্ষেপ গ্রহণ করেছে।
সরকার, ভারতীয় শিক্ষা প্রতিষ্ঠানগুলিকে উন্নত গবেষণায় উৎসাহিত করার জন্য বেশ কিছু উদ্যোগ নিয়েছে। বিভিন্ন কর্মসূচী, পুরস্কার, ফেলোশিপ, চেয়ার, বেসিক সায়েন্টিফিক রিসার্চ, ইউপিই, সিপিই, ইমপ্রিন্ট, উচ্চতর আবিস্কার যোজনা, ইমপ্রেস, স্ট্রাইড, এমআরপি, টিবিআই, প্রাইম মিনিস্টার রিসার্চ ফেলো, স্টাডি ইন ইন্ডিয়া, এমিরেটাস ফেলোশিপ ইত্যাদি নানা কর্মসূচী নেওয়া হয়েছে।
ফ্যাকাল্টি ডেভোলপমেন্ট প্রোগ্রামের মাধ্যমে যে সব শিক্ষক – শিক্ষিকা গবেষণামূলক কাজ করেন, এআইসিটিই, তাদের আর্থিক অনুদান দিয়ে থাকে। এই অর্থ ব্যবহার করে বিভিন্ন সম্মেলন আয়োজন করা এবং বিদেশের নানান সম্মেলনে যোগদান করা হয়।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’।
CG/CB/SFS
(Visitor Counter : 74
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী শ্রী গুরু তেগ বাহাদুরজির ৪০০তম প্রকাশ পর্ব উপলক্ষে যে সব অনুষ্ঠানের আয়োজন করা হবে তার পরিকল্পনার জন্য ভিডিও কনফারেন্সের মাধ্যমে উচ্চ পর্যায়ের কমিটির বৈঠকে পৌরোহিত্য করেছেন
নতুন দিল্লি, ৮ এপ্রিল, ২০২১
প্রধানমন্ত্রী শ্রী নরেন্দ্র মোদী আজ শ্রী গুরু তেগ বাহাদুরজির ৪০০তম প্রকাশ পর্ব উপলক্ষে যে সব অনুষ্ঠানের আয়োজন করা হবে তার পরিকল্পনার জন্য ভিডিও কনফারেন্সের মাধ্যমে উচ্চ পর্যায়ের কমিটির বৈঠকে পৌরহিত্য করেছেন।
বৈঠকে অংশগ্রহণকারীরা শ্রী গুরু তেগবাহাদুরজির ৪০০তম প্রাকাশ পর্ব উপলক্ষে যে বিপুল আয়োজনের পরিকল্পনা করা হয়েছে তার জন্য প্রধানমন্ত্রীকে ধন্যবাদ জানিয়েছেন। ধর্মীয় স্বাধীনতার জন্য শ্রী গুরু তেগবাহাদুরজির বিভিন্ন অবদান ও আত্মবলিদানের কথা তাঁরা স্মরণ করেন। অংশগ্রহণকারীরা এই উপলক্ষ্যে বিভিন্ন অনুষ্ঠানের পরামর্শ দেন এবং বলেন, গুরুজির জীবনের বিভিন্ন পর্যায়ের কথা মানুষের কাছে তুলে ধরা অত্যন্ত গুরুত্বপূর্ণ। কেন্দ্রীয় স্বরাষ্ট্রমন্ত্রী বলেছেন, শ্রী গুরু তেগ বাহাদুরজির বিভিন্ন বাণী সকলের কাছে পৌঁছে দেওয়া উচিত। সংস্কৃতি সচিব এপর্যন্ত যা যা অনুষ্ঠান আয়োজনের পরামর্শ পাওয়া গেছে, সে বিষয়ে বিস্তারিত তথ্য জানিয়েছেন।
বৈঠকে অংশগ্রহণ করে প্রধানমন্ত্রী সংশ্লিষ্ট সকলকে তাদের পরামর্শের জন্য ধন্যবাদ জানিয়েছেন। তিনি বলেছেন, শ্রী গুরু তেগবাহাদুরজির ৪০০তম প্রকাশ পর্ব উদযাপন করা আধ্যাত্মিক ও জাতীয় কর্তব্য। গুরুজি জীবনের ওপর যেসব বক্তব্য রেখেছেন তিনি সেগুলো উল্লেখ করেন। এই বক্তব্যগুলি বর্তমান প্রজন্মের বোঝা খুবই প্রয়োজন। এগুলিকে প্রচারের জন্য শ্রী মোদী ডিজিটাল মাধ্যম ব্যবহারের ওপর গুরুত্ব দিয়েছেন – এর সাহায্যেই বিশ্বজুড়ে তরুণ প্রজন্মের কাছে বার্তা পৌঁছে দেওয়া সহজ হবে।
প্রধানমন্ত্রী বলেছেন, শিখ গুরুদের ঐতিহ্য হল সম্পূর্ণ জীবনদর্শন। শ্রী গুরু নানক দেবজির ৫৫০তম প্রকাশ পর্ব, শ্রী গুরু তেগ বাহাদুরজির ৪০০তম প্রকাশ পর্ব এবং শ্রী গুরু গোবিন্দ সিংজির ৩৫০ তম প্রকাশ পর্ব উদযানের সৌভাগ্য বর্তমান সরকারের হয়েছে।
প্রধানমন্ত্রী বৈঠকে শ্রী গুরু তেগ বাহাদুরজির ৪০০তম প্রকাশ পর্ব উদযাপনে আরও বেশি মানুষের অংশগ্রহণের ওপর জোর দিয়েছেন। বছর জুড়ে বিভিন্ন কর্মসূচি পালন করা হবে। এবিষয়ে বিভিন্ন সংগঠনকে শ্রী গুরু তেগ বাহাদুরজির জীবন ও দর্শন আরও ভালো করে মানুষের মধ্যে ছড়িয়ে দিতে উদ্যোগ নেওয়া হবে। এছাড়াও শিখ সম্প্রদায় ও গুরুদোয়ারাগুলি যে সামাজিক পরিষেবা দিয়ে থাকেন প্রধানমন্ত্রী তার প্রশংসা করেছেন। প্রধানমন্ত্রী বলেছেন, শিখ ঐতিহ্যের এই দিকটি যথাযথভাবে সংরক্ষণ করা উচিত।
এই বৈঠকে প্রাক্তন প্রধানমন্ত্রী ডঃ মনমোহন সিং, কেন্দ্রীয় স্বরাষ্ট্রমন্ত্রী শ্রী অমিত শাহ্, লোকসভার অধ্যক্ষ শ্রী ওম বিড়লা, রাজ্যসভার ডেপুটি চেয়ারম্যান হরি বংশ, রাজ্যসভার বিরোধী দলনেতা শ্রী মল্লিকার্জুন খাড়গে, হরিয়ানার মুখ্যমন্ত্রী শ্রী মনোহর লাল, পাঞ্জাবের মুখ্যমন্ত্রী ক্যাপ্টেন অমরিন্দর সিং, রাজস্থানের মুখ্যমন্ত্রী অশোক গেহলট, শিরোমণি গুরুদোয়ারা প্রবন্ধক কমিটির সভাপতি বিবি জাগির কাউর, সাংসদ শ্রী সুখবীর সিং বাদল, শ্রী সুখদেব সিং ধিংসা, প্রাক্তন সাংসদ শ্রী তারলোচন সিং, আমুলের মহানির্দেশক শ্রী আর এস সোধি, বিশিষ্ট শিক্ষাবিদ শ্রী অমরজিৎ সিং গ্রেওয়াল উপস্থিত ছিলেন।
(CG/CB/SKD/
যুবওক্রীড়াবিষয়কমন্ত্রক
মুর্শিদাবাদের নেহরু যুব কেন্দ্র আয়োজিত ''মেরি মাটি মেরা দেশ '' কর্মসূচি
নতুন দিল্লি, ১০ই অগাস্ট , ২০২৩
(দেশের জন্য জীবন উৎসর্গ করা বীর নায়কদের প্রতি শ্রদ্ধা জানাতে মুর্শিদাবাদের লালগোলায় গতকাল ''মেরি মাটি মেরা দেশ '' কর্মসূচির আয়োজন করা হয়। গামিলা লালগোলার গামিলা নবীন সংঘের সহায়তায় ৫৩ ব্যাটেলিয়ন সীমান্ত রক্ষী বাহিনীর সঙ্গে যৌথভাবে এই কর্মসূচির আয়োজন করেছিল মুর্শিদাবাদের নেহরু যুবকেন্দ্র।
লালগোলা ব্লকের বিভিন্ন এলাকার প্রায় ১০০ জন তরুণ এই কর্মসূচিতে অংশ নেন। অনুষ্ঠানে বিভিন্ন বক্তা পঞ্চপ্রাণ, বৃক্ষরোপণ এবং পরিবেশ সম্পর্কে বক্তব্য রাখেন। সেই সঙ্গে তাঁদের বক্তব্যে উঠে আসে ঐতিহাসিক ভারত ছাড়ো আন্দোলনের প্রসঙ্গও।
এই উপলক্ষে ৫ জন অবসরপ্রাপ্ত প্রতিরক্ষা কর্মীকে সংবর্ধনা দেওয়া হয়। বিএসএফ, নেহরু যুবকেন্দ্র এবং বিভিন্ন যুব সংগঠনের সদস্যরা এক মিছিলে অংশ নেন। এই উপলক্ষে চারাগাছ বিতরণ এবং বৃক্ষরোপণ কর্মসূচিও নেওয়া হয়েছিল।
দেশজুড়ে গতকাল থেকে শুরু হয়েছে ''মেরি মাটি মেরা দেশ '' কর্মসূচি এবং এটি চলবে ৩০ অগাস্ট পর্যন্ত। প্রধানমন্ত্রী তাঁর সাম্প্রতিক 'মন-কি-বাত '- অনুষ্ঠানে এই কর্মসূচির কথা ঘোষণা করেছিলেন। এই কর্মসূচির উদেশ্য, দেশের স্বাধীনতা যোদ্ধা এবং স্বাধীনতার শহিদদের প্রতি শ্রদ্ধার্ঘ্য নিবেদন করা।
AC / MP /AG
বিজ্ঞানওপ্রযুক্তিমন্ত্রক
এনসিভিটিসি কোভিড-১৯এর মোকাবিলার জন্য কোষে অ্যান্টিভাইরাল তৈরির উদ্যোগ নিয়েছে
নয়াদিল্লী, ০৪ জুন, ২০২০
বিজ্ঞান ও প্রযু্ক্তি গবেষণা পর্ষদ, ন্যাশনাল সেন্টার ফর ভেটেরিনারি টাইপ কালচারর্স  এবং হরিয়ানার হিসারের আইসিওআর-এনআরসি-কে একটি গবেষণার কাজে সাহায্য করবে। এই সংস্থা দুটি তাদের পরীক্ষাগারে থাকা ৯৪ রকমের ছোট আণবিক রাসায়নিক পদার্থ নিয়ে কাজ করবে, যেগুলির অ্যান্টিভাইরাল বৈশিষ্ট্য রয়েছে। করোনা ভাইরাসের মোকাবিলার জন্যই এই গবেষণা করা হবে।
এই আণবিক পদার্থগুলি কোষের বিভিন্ন অংশে আটকে থাকতে পারে। ক্যান্সার চিকিৎসায় এদের ভূমিকা নিয়ে বিজ্ঞানীদের ধারণা থাকলেও ভাইরাসের জীবনচক্রে এদের ভূমিকা কি হবে তা নিয়ে কোনো ধারণা এখনও নেই। করোনা ভাইরাস প্রতিরোধী কাজকর্মের জন্য এই আণবিক পদার্থগুলি কতটা সহায়ক হবে বিজ্ঞানীরা তা নিয়েই গবেষণা করবেন। কারণ বিভিন্ন ভাইরাস ঘটিত অসুখের জন্য প্রয়োগ করা ভাইরাস প্রতিরোধী ক্ষমতাকে কোষের যেসব উপাদানগুলি নিয়ন্ত্রণ করে সেগুলিকে এই রাসায়নিক পদার্থগুলি ধ্বংস করে। যা দিয়ে ওষুধ তৈরি করা হয়।
এই ধরণের ভাইরাস প্রতিরোধী ওষুধগুলি নির্দিষ্ট ভাইরাসের প্রোটিনকে লক্ষ্য করে তৈরি করা হয়। কিন্তু ওষুধ প্রতিরোধী ভাইরাসগুলি খুব দ্রুত কোষের মধ্যে জন্ম নেওয়ায় এই কৌশল প্রায়শই ব্যর্থ হয়। ভাইরাস সাধারণভাবে পলিমেরাস উৎসেচকের নিউক্লিক অ্যাসিডকে সংশ্লেষিত করে থাকে। তবে করোনা ভাইরাসের মতো আরএনএ যুক্ত ভাইরাসগুলি কোষের মধ্যে ব্যাপকভাবে উপাদিত হওয়ার ক্ষমতা না থাকায় বিজ্ঞানীরা এই নতুন পন্থাটি অবলম্বনের চেষ্টা করবেন। যারফলে ভাইরাসের প্রোটিনটিকে সনাক্ত করে ওই ভাইরাস প্রতিরোধী ওষুধ তৈরিতে সেটি ব্যবহার করা যাবে।
বিভিন্ন ভাইরাস সাধারণত কোষের মধ্যে দ্রুতহারে বেড়ে উঠে। আবার মানুষের প্রতিটি কোষে প্রায় ২৫ হাজার প্রোটিন আছে। ভাইরাসের জন্মের সময় মূল ভাইরাস এই কোষের প্রোটিনগুলির সঙ্গে রাসায়নিক বিক্রিয়া করে। একটি ভাইরাস থেকে আরও ভাইরাসের জন্ম দিতে হলে কোষের মধ্যে থাকা ১ হাজারের বেশি প্রোটিনের ওই ভাইরাসের প্রয়োজন হয়। বিজ্ঞানীরা এই দিকটি বিবেচনা করে ভাইরাস প্রতিরোধী ওষুধ তৈরির উদ্যোগ গ্রহণ করেছেন। যারফলে ভাইরাসগুলি নতুন ভাইরাস তৈরি করতে পারবে না।
(CG/CB/NS
প্রধানমন্ত্রীরদপ্তর
কে জি আলফন্স তার লেখা ‘অ্যাক্সিলারেটিং ইন্ডিয়া : ৭ ইয়ার্স অফ মোদী গভর্নমেন্ট’ বইটি উপহার দিয়েছেন প্রধানমন্ত্রীকে
নতুন দিল্লি, ২৬ অগাস্ট, ২০২১
(প্রাক্তন কেন্দ্রীয় মন্ত্রী শ্রী কে জে আলফন্স তাঁর লেখা ‘অ্যাক্সিলারেটিং ইন্ডিয়া : ৭ ইয়ার্স অফ মোদী গভর্নমেন্ট’ বইটি উপহার দিয়েছেন প্রধানমন্ত্রী শ্রী নরেন্দ্র মোদীকে । প্রধানমন্ত্রী বলেছেন, যে তিনি তাঁর বই ‘অ্যাক্সিলারেটিং ইন্ডিয়া’-তে ভারতের সংস্কার যাত্রার বিভিন্ন দিক তুলে ধরতে অভিনন্দনযোগ্য প্রয়াস নিয়েছেন ।
একটি ট্যুইটে প্রধানমন্ত্রী বলেছেন ;
‘আমার শ্রদ্ধেয় সহকর্মী শ্রী আলফন্স তাঁর লেখা 'অ্যাক্সিলারেটিং ইন্ডিয়া 'বইতে ভারতের সংস্কারযাত্রার বিভিন্ন দিক তুলে ধরতে অভিনন্দনযোগ্য প্রয়াস নিয়েছেন । তাঁর কাছ থেকে বইটি পেয়ে আনন্দিত ।’
CG/AP/RAB
প্রধানমন্ত্রীরদপ্তর
প্রবীণ সাংবাদিক শেশ নারায়ণ সিং-এর প্রয়াণে প্রধানমন্ত্রীর শোক জ্ঞাপন
নতুন দিল্লি, ০৭ মে, ২০২১
প্রধানমন্ত্রী শ্রী নরেন্দ্র মোদী প্রবীণ সাংবাদিক শেশ নারায়ণ সিং -এর প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, সাংবাদিকতার জগতে তাঁর গুরুত্বপূর্ণ অবদান চিরস্মরণীয় রয়ে থাকবে। শ্রী মোদী তাঁর পরিবারের প্রতি সমবেদনা জানিয়েছেন।
SC/SS/SKD/
(
কেন্দ্রীয়মন্ত্রিসভা
স্পেকট্রাম বন্টনের প্রস্তাবে ক্যাবিনেটের অনুমোদন
নয়াদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে টেলি-যোগাযোগ দপ্তরের স্পেকট্রাম নিলামের অনুমোদন করা হয়েছে। এই নিলামের মধ্য দিয়ে বাণিজ্যিক মোবাইল সংস্থাগুলির জন্য স্পেকট্রাম বন্টন করা হবে। নিলামে সফল সংস্থাগুলিই এই দায়িত্ব পাবে।
৭০০ মেগাহার্জ, ৮০০ মেগাহার্জ, ৯০০ মেগাহার্জ, ১৮০০ মেগাহার্জ, ২১০০ মেগাহার্জ, ২৩০০ মেগাহার্জ এবং ২৫০০ মেগাহার্জ ফ্রিকোয়েন্সি ব্যান্ডের জন্য এই নিলাম ডাকা হবে। ২০ বছরের মেয়াদে স্পেকট্রামগুলি বন্টন করা হবে। এক্ষেত্রে ন্যুনতম মূল্য নির্ধারণ করা হয়েছে ৩,৯২,৩৩২.৭ কোটি টাকা। মোট ২২৫১.২৫ মেগাহার্জ ফ্রিকোয়েন্সি বন্টিত হবে।
নিলামে সফল সংস্থাগুলি তাদের নেটওয়ার্কের ক্ষমতা বাড়াতে পারবে এবং নতুন সংস্থাগুলি টেলি-যোগাযোগ ক্ষেত্রে পরিষেবা শুরু করতে পারবে।
এই নিলামে অংশগ্রহণকারী সংস্থাগুলিকে ব্লকের আকারের ওপর বিবেচনা করে বিভিন্ন শর্ত পালন করতে হবে, যার মধ্য দিয়ে তারা সর্বোচ্চ কতটা স্পেকট্রাম ব্যবহার করতে পারবেন সেটি নির্ধারিত হবে।
সফল সংস্থাগুলি একবারে মোট অর্থ দিতে পারবে, আবার প্রয়োজনে যেসব সংস্থা ৭০০ মেগাহার্জ, ৮০০ মেগাহার্জ এবং ৯০০ মেগাহার্জ স্পেকট্রামের দায়িত্ব পাবে তারা ২৫ শতাংশ অর্থ এবং যেসব সংস্থা ১৮০০ মেগাহার্জ, ২১০০ মেগাহার্জ, ২৩০০ মেগাহার্জ ও ২৫০০ মেগাহার্জের দায়িত্ব পাবে তারা ৫০ শতাংশ অর্থ প্রথমে দেবে, বাকি অর্থ বছরে ১৬টি সমান কিস্তিতে পরিশোধ করতে হবে। এক্ষেত্রে ২ বছরের মোরাটোরিয়াম রয়েছে।
এর পাশাপাশি সফল নিলামকারীরা সামঞ্জস্যপূর্ণ মোট রাজস্বের ৩ শতাংশ অর্থ দেবেন। এই অর্থ স্পেকট্রাম ব্যবহার বাবদ নেওয়া হবে। তবে এক্ষেত্রে ওয়্যারলাইন পরিষেবা এই ব্যবস্থার অন্তর্ভুক্ত নয়।
স্পেকট্রামের নিলাম একটি স্বচ্ছ পদ্ধতিতে হবে। যথেষ্ট পরিমাণে স্পেকট্রামের ব্যবহারের সুযোগ দেওয়ায় গ্রাহকরা উন্নতমানের টেলিকম পরিষেবার সুযোগ পাবেন। এই প্রসঙ্গে উল্লেখযোগ্য যে টেলিকম ক্ষেত্র আজ আর্থিক বিকাশ, প্রত্যক্ষ ও অপ্রত্যক্ষ কর্মসংস্থান এবং ডিজিটাল ইন্ডিয়ার বিস্তারের সঙ্গে সরাসরি যুক্ত। ক্যাবিনেটের এই সিদ্ধান্তের ফলে সংশ্লিষ্ট সব ক্ষেত্রে ইতিবাচক প্রভাব পরবে।
স্বরাষ্ট্র মন্ত্রক
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ আজ ভিডিও কনফারেন্সের মাধ্যমে ইন্ডিয়ান চেম্বার অফ কমার্সের বার্ষিক অধিবেশন ও বার্ষিক সাধারণ সভায় বক্তব্য রেখেছেন
নতুন দিল্লি, ২৫শে নভেম্বর, ২০২১
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ আজ ভিডিও কনফারেন্সের মাধ্যমে ইন্ডিয়ান চেম্বার অফ কমার্স  -এর বার্ষিক অধিবেশন ও বার্ষিক সাধারণ সভায় বক্তব্য রেখেছেন। এবারের অধিবেশনের মূল বিষয় ছিল “ইন্ডিয়া@৭৫ -এম্পাওয়ারিং নর্থ - ইস্ট ইন্ডিয়া”।
শ্রী শাহ বলেন, ২০১৪ সালে গুজরাটের মুখ্যমন্ত্রী থাকার সময় শ্রী মোদী লোকসভা নির্বাচনে প্রধানমন্ত্রী পদপ্রার্থী হন। সেই সময় তিনি উত্তর – পূর্ব ভারত সম্পর্কে তাঁর পরিকল্পনার কথা সকলের সঙ্গে ভাগ করে নেন। শ্রী মোদী বলেন, সর্বাঙ্গীন ও সুষম উন্নয়ন ছাড়া কোনো দেশ এগিয়ে যেতে পারে না। তার সরকার ক্ষমতায় আসলে পূর্ব ভারতের উন্নয়নের দিকে বিশেষ গুরুত্ব দেওয়া হবে, যাতে দেশের অন্য অংশের সঙ্গে পূর্ব ভারত ও উন্নয়নের সমান শরিক হতে পারে।
বর্তমানে প্রধানমন্ত্রী বলেছেন, আমাদের স্বাধীনতার ৭৫তম বর্ষ থেকে শতবর্ষ পর্যন্ত ২৫ বছর সময়কালে দেশ যাতে আন্তর্জাতিক স্তরে প্রতিটি ক্ষেত্রে প্রথম সারিতে থাকতে পারে, সেটি নিশ্চিত করতে আমাদের উন্নয়নকে এগিয়ে নিয়ে যেতে হবে।
২০১৪ সালে মোদী সরকার ক্ষমতায় আসার পর উত্তর – পূর্বাঞ্চলের সঙ্গে দেশের বাকি অংশের সেতুবন্ধের উপর বিশেষ গুরুত্ব দেন। বিগত ৭ বছরে প্রধানমন্ত্রী এই অঞ্চলে বহুবার সফর করেছেন। এক সময়ে উত্তর পূর্বাঞ্চলে আন্দোলন ও বিবাদের নানা ঘটনা ঘটতো। প্রধানমন্ত্রী বর্তমানে এই অঞ্চলের উন্নয়ন এবং সহযোগিতার পরিবেশ গড়ে তুলেছেন। এর আগে উত্তর পূর্বাঞ্চলের সংঘাত, জঙ্গিবাদ, বন্যা, দুর্নীতি এবং মাদক চোরাচালানের সমস্যা যথেষ্ট ছিল। কিন্তু আজ এই অঞ্চলের প্রধান খবরের তালিকায় বন্যা সমস্যার সমাধান, যোগাযোগ ব্যবস্থার উন্নতি, উন্নয়ন, পর্যটন, কর্মসংস্থান, বিদ্যুতায়ন এবং বনসৃজন স্থান পেয়েছে। শ্রী শাহ বলেন, তাঁরা প্রথমে এই অঞ্চলে রাজনৈতিক স্থিতাবস্থা গড়ে তুলেছেন। এখানকার সমস্ত ভাষা, উপভাষা, নৃত্য, সঙ্গীত, খাদ্য়াভাস ও বৈচিত্রকে এই অঞ্চলের চালিকা শক্তিতে পরিণত করা হয়েছে। বিগত ৭ বছরে উত্তর পূর্বাঞ্চলের পরিকাঠামোর বিপুল উন্নতি ঘটানো হয়েছে। ২০২৪ সালের মধ্যে উত্তর পূর্বাঞ্চলের সব রাজ্যের রাজধানীতে বিমানবন্দর গড়ে তোলা হবে। ২০১৪ থেকে ২০২১ সালের মধ্যে পরিকাঠামো খাতে ২,৬৫,৫১৩ কোটি টাকা ব্যয় করা হয়েছে। ২০২১ – ২২ সালে এই অঞ্চলের জন্য ৬৩,০০০ কোটি টাকা বরাদ্দ করা হয়েছে।
উত্তর পূর্বাঞ্চলের বন্যা সমস্যার সমাধানের জন্য ইসরোর মাধ্যমে বিভিন্ন জায়গায় প্রাকৃতিক পুকুর তৈরি করা হবে। এই সব পুকুরে বন্যার জল সঞ্চিত হবে। প্রধানমন্ত্রীর এই অঞ্চলের পরিকল্পনাগুলি বাস্তবায়িত করতে আজাদি কা অমৃত মহোৎসবের সময়কালে এখানে উন্নয়নে সকলকে অংশীদার হতে শ্রী শাহ আবেদন জানান। তিনি বলেন, বিগত ৭ বছর ধরে বিনিয়োগের জন্য উপযুক্ত পরিবেশ এখানে গড়ে তোলা হয়েছে। আইসিসি এবং তার সদস্যদের এখানে বিনিয়োগের জন্য তিনি আহ্বান জানান।
(CG/CB/SFS
কর্মী, জন-অভিযোগএবংপেনশনমন্ত্রক
সিবিআই-এর তদন্ত করার সুবিধা প্রত্যাহার করেছে যেসব রাজ্য
নয়াদিল্লী, ২৪ মার্চ, ২০২১
১৯৪৬ সালের দিল্লী স্পেশাল পুলিশ এসট্যাবলিশমেন্ট আইনের ষষ্ঠ ধারায় সাধারণ অনুমতি যেসব রাজ্যগুলি প্রত্যাহার করে নিয়েছে সেগুলি হল-
২০১৫ সালের ১৭ জুলাই থেকে মিজোরাম, ২০১৮ সালের ১৬ নভেম্বর থেকে পশ্চিমবঙ্গ, ২০১৯এর ১০ জানুয়ারি থেকে ছত্তিশগড় এবং ২০২০র ১৯ জুলাই রাজস্থান, ২১ অক্টোবর মহারাষ্ট্র, চৌঠা নভেম্বর কেরালা, ৫ নভেম্বর ঝাড়খন্ড ও ৬ নভেম্বর পাঞ্জাব।
রাজ্য সরকারের থেকে অনুমতি সাপেক্ষে স্থানীয় পুলিশের দায়ের করা এফআইআর-এর ভিত্তিতে সিবিআই তদন্ত করতে পারে। কেন্দ্র সিবিআই আধিকারিকদের সংশ্লিষ্ট রাজ্যে তদন্ত করার অনুমতি দিয়েছে। এছাড়াও সাংবিধানিক আদালতের নির্দেশ মেনে আরও তদন্ত করা যেতে পারে।
২০১৬-২০র মধ্যে সিবিআই ৪২ জন জন-প্রতিনিধির বিরুদ্ধে তল্লাশী অভিযান চালিয়েছে।
উত্তর পূর্বাঞ্চলের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, আণবিক শক্তি, মহাকাশ দপ্তরের প্রতিমন্ত্রী ডঃ জীতেন্দ্র সিং আজ লোকসভায় এক লিখিত প্রশ্নের জবাবে এই তথ্য জানিয়েছেন।
রাষ্ট্রপতিরসচিবালয়
রাষ্ট্রপতির কাছে চারটি দেশের রাষ্ট্রদূতের ভিডিও কনফারেন্সের মাধ্যমে পরিচয় পত্র প্রদান
নতুনদিল্লি, ১৮ই মার্চ, ২০২১
রাষ্ট্রপতি শ্রী রাম নাথ কোবিন্দ চারটি দেশের রাষ্ট্রদূতদের পরিচয় পত্র গ্রহণ করেছেন। এই চারটি দেশ হল ফিজি, ডোমিনিকান রিপাবলিক , আফগানিস্তান এবং গিয়ানা। এক ভার্চুয়াল অনুষ্ঠানে যারা রাষ্ট্রপতির কাছে তাদের পরিচয় পত্র জমা দিলেন, তাঁরা হলেনঃ-
১। ফিজির রাষ্ট্রদূত শ্রী কমলেশ শশী প্রকাশ।
২। ডমিনিকান রিপাবলিকের রাষ্ট্রদূত মিস্টার ডেভিড ইমানুয়েল পুইগ বুচেল।
৩। আফগানিস্তানের রাষ্ট্রদূত মিস্টার ফরিদ মামুনযাই।
৪। গিয়ানার রাষ্ট্রদূত শ্রী চরণ দাস প্রসাদ।
রাষ্ট্রপতি সংশ্লিষ্ট রাষ্ট্রদূতদের তাঁর শুভেচ্ছা জানিয়েছেন। তিনি বলেছেন এই চারটি দেশের সঙ্গে ভারতের নিবিড় বন্ধুত্বপূর্ণ সম্পর্ক রয়েছে এবং শান্তি ও সমৃদ্ধির ক্ষেত্রে এই দেশ গুলির সঙ্গে ভারত অভিন্ন দৃষ্টিভঙ্গি পোষণ করে।২০২১-২২ সালে রাষ্ট্রসঙ্ঘের নিরাপত্তা পরিষদে অস্থায়ী সদস্য হিসেবে ভারতের প্রার্থী পদকে সমর্থন করায় এই দেশগুলিকে তিনি ধন্যবাদ জানিয়েছেন।
রাষ্ট্রপতি এই প্রসঙ্গে উল্লেখ করেছেন কোভিড-১৯ মহামারীর বিরুদ্ধে লড়াইয়ে ভারত সামনের সারিতে দাঁড়িয়ে নির্ণায়ক এবং সমন্বিত উদ্যোগ গ্রহণ করেছে। তিনি আরো জানিয়েছেন ভারত সরকার ভ্যাকসিন মৈত্রী উদ্যোগের মাধ্যমে বিভিন্ন দেশে স্বল্পমূল্যে টিকা পাঠাচ্ছে। এর ফলে বিশ্বের ওষুধের ভান্ডার হিসেবে ভারত আরো একবার পরিচিত হয়েছে।
রাষ্ট্রদূতরা তাদের ভাষণে ভারতের সঙ্গে তাঁদের বন্ধুত্বপূর্ণ সম্পর্কের কথা উল্লেখ করেছেন এবং জানিয়েছেন আগামী দিনে এই সম্পর্ক আরো নিবিড় হবে। তাঁরা তাদের দেশের বিভিন্ন উন্নয়নমূলক প্রকল্পের ভারতের সহায়তার জন্য ধন্যবাদ জানিয়েছেন। কোভিড-১৯ মহামারীর টিকা দেওয়ার ক্ষেত্রে ভারতের মানবিক উদ্যোগের জন্য তাঁরা তাদের কৃতজ্ঞতা প্রকাশ করেছেন।
প্রতিরক্ষামন্ত্রক
এয়ার মার্শাল রাজেশ কুমার আনন্দ ভিএসএম এয়ার অফিসার ইন-চার্জ অ্যাডমিনিস্ট্রেশন  হিসেবে দায়িত্ব গ্রহণ করেছেন
নয়াদিল্লি, ১ জুন, ২০২৩
এয়ার মার্শাল রাজেশ কুমার আনন্দ বিশিষ্ট সেবা মেডেল পয়লা জুন ২০২৩ থেকে এয়ার অফিসার ইন-চার্জ অ্যাডমিনিস্ট্রেশন  হিসেবে দায়িত্বভার গ্রহণ করেছেন। ন্যাশনাল ডিফেন্স অ্যাকাডেমির প্রাক্তনী এই এয়ার মার্শাল ১৯৮৭-র ১৩ জুন এয়ার ট্রাফিক কন্ট্রোলার হিসেবে ভারতীয় বিমান বাহিনীর প্রশাসনিক শাখায় যোগ দেন। তিনি উচ্চতর এয়ার কম্যান্ড পাঠ্যক্রম করেছেন কলেজ অফ এয়ার ওয়ারফেয়ার এবং এরিয়া কন্ট্রোল পাঠ্যক্রম করেছেন সিঙ্গাপুর অ্যাভিয়েশন অ্যাকাডমি থেকে।
৩৬ বছরের কর্মজীবনে এয়ার মার্শাল বিভিন্ন দায়িত্ব পালন করেছেন। বর্তমান নিযুক্তির আগে তিনি নতুন দিল্লির বিমান বাহিনীর সদর দপ্তরে প্রশাসনির বিভাগের মহানির্দেশক ছিলেন।
কর্মে তাঁর অবদানের জন্য ২০২২-এর জানুয়ারিতে তাঁকে বিশিষ্ট সেবা মেডালে ঘোষিত করেছিলেন ভারতের রাষ্ট্রপতি।
CG/AP/NS….
(Visitor Counter : 51
শিল্পওবাণিজ্যমন্ত্রক
পেট্রোলিয়াম সার্ভিস স্টেশনগুলির জন্য কাগজবিহীন লাইসেন্স প্রদান প্রক্রিয়া শুরু;
৭০ হাজারেরও বেশি পেট্রোল পাম্প মালিক উপকৃত হবেন
নয়াদিল্লি, ২০ জানুয়ারি, ২০২০
পেট্রোলিয়াম বিধি ২০০২ – এর আওতায় পেট্রোলিয়াম সার্ভিস স্টেশনগুলির  জন্য পেট্রোলিয়াম ও বিস্ফোরক সুরক্ষা সংগঠন  – এর মাধ্যমে বাণিজ্য ও শিল্প মন্ত্রকের শিল্প তথা অভ্যন্তরীণ বাণিজ্য প্রসার দপ্তর কাগজ বিহীন লাইসেন্স প্রদান প্রক্রিয়া চালু করেছে। উল্লেখ করা যেতে পারে, পেট্রোলিয়াম বিধির আওতায় সড়কপথে ট্যাঙ্কারে করে পেট্রোপণ্য সরবরাহের জন্য গত ৭ই জানুয়ারি কাগজবিহীন আবেদন এবং লাইসেন্স প্রদান প্রক্রিয়া শুরু হয়। কাগজবিহীন এই প্রক্রিয়া শুরুর পর এখনও পর্যন্ত ৩০০টিরও বেশি লাইসেন্স দেওয়া হয়েছে।
২০০২ – এর পেট্রোলিয়াম বিধির আওতায় যতসংখ্যক লাইসেন্স দেওয়া হয়ে থাকে, তার মধ্যে ৮৫ শতাংশের বেশি দেওয়া হয় পেট্রোলিয়াম সার্ভিস স্টেশন এবং পেট্রোপণ্য সড়কপথে সরবরাহের জন্য ট্যাঙ্কারগুলির ক্ষেত্রে। কাগজবিহীন লাইসেন্স প্রদান প্রক্রিয়া শুরু হওয়ার ফলে ৭০ হাজারেরও বেশি পেট্রোল পাম্পের মালিক সরাসরি লাভবান হবেন। সেই সঙ্গে, তেল বিপণনকারী সংস্থাগুলিও উপকৃত হবে। সরকারের এই পদক্ষেপের আরও একটি গুরুত্বপূর্ণ দিক হ’ল পেট্রোলিয়াম ও বিস্ফোরক সুরক্ষা সংগঠন  – এর ওয়েবসাইটের মাধ্যমে লাইসেন্সের সত্যতা যাচাই করা সম্ভব হবে। স্বাভাবিকভাবেই পেট্রোল ও গ্যাস শিল্পগুলি এই পদক্ষেপে লাভবান হবে।
প্রধানমন্ত্রী শ্রী নরেন্দ্র মোদী কাগজবিহীন এবং পরিচ্ছন্ন ও দূষণমুক্ত ভারত গড়ে তোলার লক্ষ্যে ডিজিটাল ভারত ও সহজে ব্যবসা-বাণিজ্যের অনুকূল পরিবেশ প্রদানে যে পরিকল্পনা নিয়েছেন তার সঙ্গে সঙ্গতি রেখেই সড়কপথে পেট্রো পণ্যবাহী ট্যাঙ্কগুলির মালিকদের স্বার্থে এই উদ্যোগ গ্রহণ করা হয়েছে।
CG/BD/SB
(Visitor Counter : 75
নির্বাচনকমিশন
নির্বাচন কমিশনের ভোটারদের বিষয়ে বিস্তারিত তথ্য যাচাই এবং সত্যতা নিশ্চিতের জন্য উদ্যোগ
নয়াদিল্লি, ০২ সেপ্টেম্বর, ২০১৯
দেশ জুড়ে লক্ষ লক্ষ নির্বাচক মণ্ডলীর তথ্য যাচাইয়ের জন্য নতুন দিল্লিতে কমিশনের দপ্তরে পয়লা সেপ্টেম্বর একটি বিশেষ শিবিরের আয়োজন করা হয়। এই উপলক্ষে জাতীয় ভোটার পরিষেবা পোর্টাল http://www.nvsp.in এবং ভোটার হেল্পলাইন অ্যাপ চালু করা হয়। মুখ্য নির্বাচন কমিশনার শ্রী সুনীল অরোরা বলেন, ‘নির্বাচন কমিশনের পরিকাঠামোর মূল ভিত হ’ল ভোটার তালিকা। তিনি এই যাচাই কর্মসূচিতে সকল নাগরিককে অংশগ্রহণের অনুরোধ জানান। এর ফলে আগামী নির্বাচনগুলিতে কমিশন আরও ভালো পরিষেবা দিতে পারবে’। নির্বাচন কমিশনার শ্রী অশোক লাভাসা সঠিক ভোটার তালিকার ওপর গুরুত্ব আরোপ করে বলেন, ‘সমস্ত ভোটদাতাদের কাছে এটি দারুণ এক সুযোগ। এর মাধ্যমে তাঁরা তাঁদের বিস্তারিত তথ্য যাচাই করে সেগুলির সত্যতা নিশ্চিত করতে পারবেন। তিনি সকলের কাছে নির্ভুল ভোটার তালিকা প্রকাশের লক্ষ্যে এগিয়ে আসার অনুরোধ জানান। নির্বাচনী প্রক্রিয়ার মূল ভিডিও হ’ল ভোটার তালিকা’।
নির্বাচন কমিশনের এই কর্মসূচির মূল উদ্দেশ্য হ’ল নির্ভুল ভোটার তালিকা প্রকাশ, নাগরিকদের নির্বাচন সংক্রান্ত উন্নত পরিষেবা প্রদান এবং ভোটদাতাদের সঙ্গে কমিশনের যোগাযোগ বাড়ানো। এই লক্ষ্যে সমস্ত রাজ্য ও কেন্দ্রশাসিত অঞ্চলের সদর দপ্তর, জেলা এবং প্রায় ১ লক্ষ ভোট গ্রহণ কেন্দ্রে আগামী ১৫ তারিখ পর্যন্ত শিবিরের আয়োজন করা হয়েছে।
ভোটদাতারা এনভিপিএস পোর্টালে অথবা ভোটার হেল্পলাইন অ্যাপে কিংবা কাছাকাছি যে কোনও শিবিরে গিয়ে এই যাচাইয়ের কাজ করতে পারবেন। তথ্য নিশ্চিত করার জন্য ভারতীয় পাসপোর্ট, ড্রাইভিং লাইসেন্স, আধার কার্ড, রেশন কার্ড, সরকারি ও আধা-সরকারি আধিকারিকদের ক্ষেত্রে পরিচয়পত্র, ব্যাঙ্কের পাসবুক, কৃষক পরিচয়পত্র, প্যানকার্ড, আরজিআই স্মার্ট কার্ড অথবা জল/বিদ্যুৎ/টেলিফোন/রান্নার গ্যাসের সর্বশেষ বিলের মধ্যে যে কোনও একটির প্রয়োজন। ভোটদাতারা তাঁদের ই-মেল এবং মোবাইল নম্বর অনলাইন ব্যবস্থায় নথিভুক্ত করলে ভোটার কার্ড, নির্বাচনের দিন ঘোষণা, ভোটার স্লিপ সংক্রান্ত যাবতীয় তথ্য এর মাধ্যমে পেতে পারবেন।
CG/CB/SB
(Visitor Counter : 85